als_Latn dik_Latn sag_Latn
Asport- Sot në mesditë është hedhur edhe shorti i play off të Europa League në Nyon të Zvicrrës. Sytë e gjithë tifozëve shqiptarë kanë qënë te ato vazo ku ndodheshin edhe skuadrat tona që na përfaqësojnë në këtë nivel. Skëndërbeu, kampion në fuqi i Shqipërisë, që ka ardhur në play off pas eliminimit nga Champions League dhe mrekullia Kukësi që ka arritur të kalojë trre ture për të arritur deri në këtë fazë.
Kukësi do të ketë përballë Trabzonsporin, skuadër e Superligës turke, ndërsa Skëndërbeu do të udhëtojë në 22 gusht në Ukrainën e largët për tu përballur me Chernomorets Odesa, skuadër ku luajnë edhe dy lojtarët e kombëtares shqiptare, Elis Bakaj dhe Kristi Vangjeli, me ukrainasit që kanë eliminuar serbët e Cervena Zvdesda. Mund të kishte qënë më fitimprurës në aspektin sportiv ky short për ekipet shqiptare, që mund të kishin peshkuar nga goglat skuadra të mëdha të Europës që do ti siguronin të ardhura të mëdha nga e drejta televizive, biletat dhe marketing. Por në aspektin sportiv mund të jetë deri diku më i lehtë, por gjithsesi shumë i fortë nëse krahasojmë nivelin e futbollit ukrainas dhe atij turk ku investohen cdo vit miliona euro.
Një problem me këtë short qëndrron në faktin se të dy ekipet shqiptare luajnë ndeshjet e para në transfertë dhe ato të kthimit në shtëpi më 29, më datë 22 gusht përkatësisht me korçarët që udhëtojnë drejt Odesas dhe kuksianët në Trabzon, ndërkohë që nga UEFA mund të jepet drita jeshile për të luajtur ndeshje në këtë fazë vetëm për stadiumin ‘Qemal Stafa’. Nuk dihet sesi do të zgjidhet kjo situatë, e cila përfaqëson edhe turpin tonë të madh. Konkurrojmë në nivele të larta, si në nivel klubesh ashtu edhe për skuadrën kombëtare, por nuk ka asnjë stadium të standarteve europiane, dhe me ‘Qemal Stafan’ është dashamirësia e UEFA-s që lejon të luajmë në një stadium skandaloz.
You must be logged in to post a comment Login
als_Latn als_Latn als_Latn eng_Latn